﻿Convivii Convivii era numele pe care şi-l dăduseră singuri Se întâlneau în fiecare miercuri seara la aşa-zisul „Club al Convivilor”, o încăpere a unui restaurant pe care-l Ńinea un vrâncean moldovenizat printr-o căsătorie survenită imediat după liberare, după o armată petrecută pe tărâmuri nemŃene, unde rămăsese ameŃit de frumuseŃea dar mai ales de veselia exuberantă a fetei de crâşmar la care venise într-o sâmbătă să se îmbete împreună cu trei găşcari, cazoni ca şi el, şi unde revenise după asta sâmbătă de sâmbătă, plecând de fiecare dată tot mai puŃin ameŃit de băutură dar mai mahmur de dragoste În ziua în care sfârşise armata, băiatul, care avusese parte între timp de toată gama de priviri, de la grăbite peste umăr, trecând prin amuzate, însoŃite de ridicări din sprânceană, suplimente gratis la cănile de bere aduse între degete experte, şi până la galeşe şi înfrânte, urcate în sus către buzele lui în umbra şopronului din spatele crâşmei, se prezentă în acelaşi costum cu care venise în oraş ca răcar cu doi ani în urmă şi-i ceru fetei să-i dea o cinzeacă ca să-şi facă curaj s-o ceară crâşmarului Deşi totul la vremea lor era de stat, lumea îi spunea locului crâşma vrânceanului, pentru că el era sufletul locului după ce preluase afacerea de la socru-su De ce miercuri? Pentru că mijlocul săptămânii e cel mai dureros, interpus între două duminici, care arborează doar ele într-o secvenŃă de şapte zile distincŃia lipsei de grijă şi revendică, singulare şi arogante, dreptul la nerutină, delăsare şi liber arbitru O escapadă în mijloc de săptămână rupe perpetua şi agonizanta trecere a zilelor în săptămâni, a săptămânilor în luni, a lunilor în ani şi a acestora în vârste, denunŃă ca posibil de înfrânt derularea mereu aceiaşi şi doar infinitezimal subtil diferită a trecerii timpului într-un târg de provincie şi are înŃelesul unui protest şi unui experiment, al unui asalt al gândului împotriva obişnuinŃei, al unei victorii a bunei-stări şi confortului intelectual împotriva agoniei repetiŃiei în nemişcare, o demascare a stării de imobilitate, o dovadă că totul e posibil şi că orice loc e bun pentru a începe o operă, chiar dacă nu întotdeauna şi a o termina Convivii se întâlneau acolo pentru vinul bun pe care li-l servea sub grinzile joase, la masa de lemn masiv, întotdeauna doar vrânceanul, pentru suculentele mâncăruri pe care, doar pentru aceste ocazii, încă fâşneaŃa dar oarecum rotofei modelata, în nopŃile lor de aprinsă dragoste, crâşmăreasă le gătea singură, pusă pe jar de bărbat-su, “Hai că au venit profesorii!”, dar mai ales pentru dialog, pentru că aici a fost anunŃată şi dezbătută, înainte de a fi pentru prima oară publicată, descoperirea faliei nemŃene a Mării Sargase, în care retragerea apei lăsase schelete de peşti de o constituŃie sub-mezozoică să fie conservate în roci gri şi paralele ca în plase întinse de pescari Numai că se pare că abilitatea de a privi în interiorul acelor roci n-a avut-o orişicine pentru că nu se ştie, nici măcar acum, la peste trei decenii de la descoperire, o altă persoană decât profesorul nemŃean care să le fi dibuit, cu acea subtilă ştiinŃă a vederii dincolo de suprafaŃa lor, cu un miros care trece prin piatră şi prinde feromoni amorŃiŃi acolo de milenii şi cu un simŃ tactil capabil să sesizeze zimŃii oaselor de peşte, plimbându-şi degetele la centimetri distanŃă de geometria lor regulată, pe suprafaŃa rotundă şi roasă de vânt şi ape de ploaie a rocii În aşa fel încât un ciocan aplicat ritmat cu o forŃă echilibrată într-un punctul cheie al pietrei Ńinute în mâna lui stângă îi dezvăluise, ca şi când ar fi apărut dintr-o cutie de bijuterii ce se lăsa deschisă prin efracŃie, arhitectura regulată şi oarecum agresiv-primară a oaselor de peşte, parcă mai abrupte, parcă mai oblice decât ale unui peşte al zilelor noastre, curbe însă atât de notoriu caracteristice timpurilor zozoice Descoperirea dusese la înfiinŃarea unui muzeu şi îl adusese în starea de spirit să se zbată pentru crearea unei reviste în care au publicat apoi unii dintre cei mai eminenŃi cercetători ai Ńării Cotrobăiala prin munŃi şi sate, dar şi succesul pe care-l avusese pe unde umblase, îl făcuse să afirme hâtru într-una din serile convivilor că importante în meseria de explorator paleontolog sunt piciorul şi ciocanul Dintre ceilalŃi convivi, unul doar reuşi să se extragă din vraja serilor de miercuri şi veni la Iaşi pentru a se face profesor la Cuza CeilalŃi continuară să oscileze săptămânal între filosofie şi paleontologie, servindu-se de papilele lor gustative ca de răbojuri pe care să însemne trecerea molcomă şi nemŃeană a anilor până când, unul câte unul, se duseră spre acel loc care e mult mai cu vad decât crâşma vrânceanului, cum se întâmplă, de exemplu, cu însuşi animatorul lor, care se linişti din căutările lui numai după ce un tânăr dar promiŃător de sofisticat şi aproape profesor ieşean reuşi să-i greşească un tratament într-o internare nefericită la care îl sfătuise, total încrezătoare în faima de mare doctor, familia August 2006 (după o povestire a lui Gabriel Ciobanu)